— Талент праяўляе сябе сам, калі чалавек мае здольнасці і працуе. Ёсць маса людзей, якія добра малююць, але не сталі мастакамі. Ёсць і тыя, хто не вызначаўся, калі вучыўся, але мастакамі сталі. Вучні заўсёды ёсць і будуць — таленавітыя, пасрэдныя, сярэднія. Калі ты выкладаеш, не ведаеш дакладна, што з чалавека атрымаецца. Таму што вучоба дае толькі навыкі, а мастак, яго свет, асоба фарміруюцца ўсё жыццё, і на гэты працэс уплываюць многія фактары.